پرودا پرزیدنت دینا بولوارته‌نین ایستعفاسینی و فوق العاده سئچکی‌لرین کئچیریلمه‌سینی طلب ائدن پولیس ایله اعتیراضچی‌لار آراسیندا توققوشما‌لاردا اؤلن‌لرین سایی 48 نفره چاتیب.
کوسکو شهرینده یوروش ائدن یوزلرله اینسانین تهلوکه‌سیزلیک قوه‌لری ایله توققوشماسی نتیجه‌سینده 1 نفر اؤلوب، 22 نفر یارالانیب.
دسامبرین 11-دن بو گونه قدر حکومت علیهینه نوماییش‌لرده حیاتینی ایتیرن‌لرین سایی 48-ا یوکسلیب، یارا‌لانان‌لارین سایی ایسه 700-او کئچیب.
اومبودسمان اوفیسی‌نین معلوماتینا گؤره، اعتراضلاردا اؤلن 48 نفردن 40-ی تهلوکه‌سیزلیک قوه‌لری‌نین بیرباشا موداخیله‌سی نتیجه‌سینده دونیاسینی دییشیب.
اعتراضلارلا باغلی میللی اینسان حاق‌لاری کووردیناتورلوغوندان وئریلن آچیقلامادا پولیسین نوماییشچی‌لره قارشی غیری-متناسیب زوراکی‌لیق تطبیق ائتدیگی و حاکمیت‌دن بونون دایاندیریلماسینی طلب ائتدیگی بیلدیریلیب.
خاطیرلاداق کی، ژانویه‌نین 10-دا پرزیدنت دینا بولوارته نؤوبتی دفعه نوماییشچی‌لری دیالوقا چاغیریب و اعتراضلارین دایاندیریلماسینی طلب ائدیب.
دسامبرین 7-ده کنگره طرفیندن کئچمیش پرزیدنت درو کاستیون وظیفه‌سیندن کنارلاشدیریلماسیندان سونرا پرو-دا اعتراضلار باشلاییب.
